ΠΕΡΙΛΗΨΗ ΠΡΟΚΗΡΥΞΗΣ ΕΚΜΙΣΘΩΣΗΣ ΑΚΙΝΗΤΟΥ

Η Διαχειριστική Επιτροπή του Κληροδοτήματος «Παναγή Α. Βαλλιάνου» προσκαλεί κάθε ενδιαφερόμενο να καταθέσει προσφορά για την μίσθωση ενός υπερυψωμένου ισόγειου κτιρίου (Νότιο κτίριο Β) με επιπλέον ανεξάρτητα ισόγεια βοηθητικά κτίσματα, ιδιοκτησίας και πλήρους κυριότητας (100%) του Κληροδοτήματος.
Το κτήριο θα χρησιμοποιηθεί εξ ολοκλήρου για επαγγελματική χρήση.

Το συνολικό εμβαδόν του κτιρίου είναι 266,21 τ.μ. στο οποίο συμπεριλαμβάνεται υπόγειος χώρος με εμβαδόν 29,26 τ.μ. (υπόγειο 2α) καθώς και δύο ισόγεια ανεξάρτητα κτίσματα για χρήση βοηθητικών χώρων επιφανείας 13,37 τ.μ. και 15,03 τ.μ. αντίστοιχα.

Το κτίριο Β αποτελείται από δύο (2) ισόγειες κατοικίες με εμβαδόν 133,11 τ.μ. και ξεχωριστή είσοδο έκαστη.

Τα δάπεδα είναι από μωσαϊκό στους κύριους χώρους και στους βοηθητικούς χώρους. Τα εξωτερικά κουφώματα είναι ξύλινα.
Τέλος, περιλαμβάνονται χώροι WC ανδρών/γυναικών. 

Το κτήριο ευρίσκεται επί δημοτικής οδού (αναφέρεται ως Λεωφόρος Ν. Λυκιαρδοπούλου) στην θέση «Άγιος Βασίλειος» εντός ορίων οικισμού Κεραμειές, Δημοτικής Ενότητας (Δ.Ε.) Λειβαθούς, Δήμου Αργοστολίου, στην Περιφερειακή Ενότητα (Π.Ε.) Κεφαλληνίας, Περιφέρεια Ιονίων Νήσων.

Ελάχιστο όριο πρώτης προσφοράς (κατώτερο μηνιαίο μίσθωμα) οκτακόσια ευρώ (800,00€) 
Οι προσφορές των ενδιαφερομένων θα αποστέλλονται υποχρεωτικά και ταυτοχρόνως α) σε ηλεκτρονική και β) σε έντυπη μορφή στην ηλεκτρονική και ταχ. Διεύθυνση του Κληροδοτήματος αντίστοιχα.

Προσφορές γίνονται δεκτές για χρονικό  διάστημα είκοσι (20) ημερών από την ημερομηνία ανάρτησης της παρούσης στο διαδικτυακό τόπο του Υπουργείου Οικονομικών. 

Οι ενδιαφερόμενοι μπορούν να ζητούν  πληροφορίες σχετικά με την παρούσα πρόσκληση ή άλλα στοιχεία που αφορούν το αντικείμενό της τις εργάσιμες ημέρες και ώρες στα  Γραφεία του Κληροδοτήματος  στην Ταχ. δ/νση: Κεφαλλήνων 5, Αργοστόλι 28100, Κεφαλονιά, τηλέφωνο:26710-22524 και στην ηλεκτρονική διεύθυνση: contact@klirvaglianos.gr
Αργοστόλι, 6-5-2026
Η Πρόεδρος

   Ιλαριανή Γρηγ. Τζανετάτου

